Source: https://www.riigiteataja.ee/akt/216566?tegevus=salvesta-link
Timestamp: 2018-11-15 13:03:55+00:00
Document Index: 2700081

Matched Legal Cases: ['§ 1', '§ 2', '§ 47', '§ 3', '§ 4', '§ 481', '§ 5', '§ 49', '§ 53', '§ 7', '§ 8', '§ 56', '§ 9', '§ 10', '§ 812', '§ 11', '§ 13', '§ 271']

RT I 2002, 92, 527
Vabariigi Presidendi 31. oktoobri 2002. a otsusega nr 257
Vastu võetud 16. oktoobril 2002. a (õ)
Autoriõiguse seaduses (RT 1992, 49, 615; RT I 2000, 16, 109; 78, 497; 2001, 50, 289; 56, 335; 2002, 53, 336; 63, 387) tehakse järgmised muudatused:
§ 1. Paragrahvi 46 lõige 2 tunnistatakse kehtetuks.
§ 2. Paragrahv 47 muudetakse ja sõnastatakse järgmiselt:
« § 47. All-litsents teose kasutamiseks
Teose kasutamiseks loa saanud isik võib lubada kolmandal isikul teost kasutada (anda all-litsentsi) ainult autori eelneval nõusolekul.»
§ 3. Paragrahvi 48:
« (1) Autorileping on autori või tema õigusjärglase ja teost kasutada sooviva isiku vaheline kokkulepe teose kasutamiseks, mille alusel autor või tema õigusjärglane annab teisele poolele üle oma varalised õigused või loa teose kasutamiseks lepingu tingimustega ettenähtud ulatuses ja korras.»;
« (3) Olemasoleva teose kasutamise korral litsentsilepingu alusel kohaldatakse autorilepingule võlaõigusseaduses (RT I 2001, 81, 487; 2002, 60, 374) litsentsilepingu kohta sätestatut, kui käesolevast seadusest ei tulene teisiti.
(4) Uue teose loomise ja kasutamise korral kohaldatakse autorilepingule võlaõigusseaduses töövõtu kohta sätestatut, kui käesolevast seadusest ei tulene teisiti.»
§ 4. Seadust täiendatakse §-ga 481 järgmises sõnastuses:
« § 481. Autorilepingu sisu
(2) Autoritasu maksmise viis (protsent teose müügihinnast, konkreetselt kindlaksmääratud summa, protsent teose kasutamisel saadavast kasumist vms), tasu suurus, selle väljamaksmise tähtaeg ja kord määratakse autorilepingus poolte kokkuleppel.»
§ 5. Paragrahv 49 muudetakse ja sõnastatakse järgmiselt:
« § 49. Autorilepingu vorm
(2) Kirjalik või kirjalikku taasesitamist võimaldav vorm ei ole kohustuslik lihtlitsentsi andmise korral lepingute suhtes teose avaldamise kohta perioodilises väljaandes või teatmeteoses ning suuliste teoste ühekordse edastamise kohta raadios ja televisioonis ning kaabellevivõrgus.»
« § 53. Teose kasutamise algustähtaeg
Teose kasutamise algustähtaeg ei tohi ületada ühte aastat, alates autori poolt teose kasutajale üleandmise momendist, kui lepinguga ei ole ette nähtud teisiti.»
§ 7. Paragrahvid 54 ja 55 tunnistatakse kehtetuks.
§ 8. Paragrahv 56 muudetakse ja sõnastatakse järgmiselt:
« § 56. Autorilepingu täitmine isiklikult
Autorilepingu puhul uue teose loomiseks on autor kohustatud looma teose isiklikult, kui lepinguga ei ole ette nähtud teisiti. Teiste isikute kaasamine teose loomisele ja autorikollektiivi muutmine võivad toimuda vaid teose tellija eelneval nõusolekul.»
§ 9. Paragrahvi 57 lõige 3 muudetakse ja sõnastatakse järgmiselt:
« (3) Uue teose loomiseks sõlmitud autorilepingu alusel loodud kujutava kunsti teos läheb üle tellija omandisse või valdusesse, kui lepinguga ei ole ette nähtud teisiti.»
§ 10. Seadust täiendatakse §-ga 812 järgmises sõnastuses:
« § 812. Autoriõiguste ja autoriõigusega kaasnevate õiguste tsiviilõiguslik kaitse
(4) Piraatkoopia üleandmine autorile, autoriõigusega kaasnevate õiguste valdajale või nende esindajale ei ole lubatud.»
§ 11. Paragrahvi 89:
1) lõige 11 tunnistatakse kehtetuks;
2) täiendatakse lõigetega 12 ja 13 järgmises sõnastuses:
« (12) Käesoleva seaduse § 13 6. lõige jõustub 2003. aasta 1. jaanuaril.
(13) Käesoleva seaduse § 271 jõustub 2004. aasta 1. jaanuaril.»
(õ) ÕIEND avaldatud RT I 2002, 94 ( Lugeda «Autoriõiguse seaduse muutmise seaduse» (RT I 2002, 92, 527) vastuvõtmise kuupäevaks 16. oktoober 2002).